title: Tovalleta
text: Una tovalleta u tovallota (tamién dita sarvilleta) ye una pieza quadrada de teixiu, a sobén a chuego con o mantel, que s'emplega en a mesa ta ixugar-se os labios y as mans. Modernament existen tamién tovalletas de papel, que no se limpian sino que se chitan a la vasuera dimpués de cada uso. Istas zagueras son habituals en restaurants economicos, locals de virolla rapida y tabiernas, a más d'estar cada vegada mas freqüents en muitas casas.
  
  Especialment as de tela se pueden doblar de maneras más u menos sofisticadas ta decorar a mesa antis de chentar. A vegadas, cada persona usa siempre a mesma tovalleta, que puet estar personalizada directament, por eixemplo con o nombre bordau u un dibuixo u estampau diferent, u bien por meyo de tovalleters, que son una mena de pulseras ta tovalletas, que pueden estar diferents ta cada persona u no. En qualsiquier caso sirven tamién como element decorativo.
  
  As tovalletas de papel s'usan a vegadas tamién ta embolicar conos de chelau u entropans.
  
  Historia 
  L'uso d'a tovalleta ye mas antigo que o d'a forqueta, como minimo en a Corona d'Aragón, a on se remonta a o menos a la epoca medieval. Francesc Eiximenis explica que usar a tovalleta ye una muit buena costumbre. En a Edat Meya o pueblo y os sinyors minchaban en cadieras u bancos en una sola cara d'una mesa alargada montada sobre caballetz con un mantel. As personas podeban tener tovalletas individuals.
  
  Se veiga tamién 
   Tovalleta de papel.
  
  Referencias
  
  Vinclos externos
  
  Utensilios de cocina